CELEX: 32010D0194
Language: ro
Date: 2010-03-31 00:00:00
Title: 2010/194/: Decizia Comisiei din 31 martie 2010 de modificare a Deciziei 2009/1/CE de acordare a unei derogări ca urmare a solicitării formulate de Republica Bulgaria în temeiul Deciziei 2008/477/CE privind armonizarea benzii de frecvențe 2500 - 2690  MHz pentru sistemele terestre capabile să furnizeze servicii de comunicații electronice în cadrul Comunității [notificată cu numărul C(2010) 1987]

1.4.2010   
            
            
               RO
            
            
               Jurnalul Oficial al Uniunii Europene
            
            
               L 86/48
            
         DECIZIA COMISIEI
   din 31 martie 2010
   de modificare a Deciziei 2009/1/CE de acordare a unei derogări ca urmare a solicitării formulate de Republica Bulgaria în temeiul Deciziei 2008/477/CE privind armonizarea benzii de frecvențe 2 500-2 690 MHz pentru sistemele terestre capabile să furnizeze servicii de comunicații electronice în cadrul Comunității
   [notificată cu numărul C(2010) 1987]
   (Numai textul în limba bulgară este autentic)
   (2010/194/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia nr. 676/2002/CE a Parlamentului European și a Consiliului din 7 martie 2002 privind cadrul de reglementare pentru politica de gestionare a spectrului de frecvențe radio în Comunitatea Europeană (decizia privind spectrul de frecvențe radio) (1), în special articolul 4 alineatul (5),
   având în vedere Decizia 2008/477/CE a Comisiei din 13 iunie 2008 privind armonizarea benzii de frecvențe 2 500-2 690 MHz pentru sistemele terestre capabile să furnizeze servicii de comunicații electronice în cadrul Comunității (2), în special articolul 2 alineatul (2),
   întrucât:
   
               (1)
            
            
               Prin Decizia 2009/1/CE a Comisiei (3), Republica Bulgaria a fost autorizată să amâne implementarea Deciziei 2008/477/CE în nordul Bulgariei până la 31 decembrie 2009 și în sudul Bulgariei până la 31 decembrie 2010.
            
         
               (2)
            
            
               Republica Bulgaria a informat Comisia că, din cauza unei reduceri neprevăzute a veniturilor fiscale în 2009 ca urmare a crizei economice, resursele financiare necesare nu au fost disponibile pentru a elibera banda de frecvențe 2 500-2 690 MHz în termenele stabilite prin Decizia 2009/1/CE în scopul de a o desemna și de a o pune, pe o bază neexclusivă, la dispoziția sistemelor terestre capabile de a oferi servicii de comunicații electronice. Prin urmare, această bandă este în continuare rezervată exclusiv echipamentelor de comunicații electronice mobile utilizate în scopuri de siguranță națională în Bulgaria.
            
         
               (3)
            
            
               Prin scrisoarea din 25 noiembrie 2009, Republica Bulgaria a solicitat astfel prelungirea cu un an a perioadei de derogare tranzitorie acordate prin Decizia 2009/1/CE. Bulgaria a prezentat de asemenea un raport privind evoluția implementării Deciziei 2008/477/CE.
            
         
               (4)
            
            
               Bulgaria a oferit suficiente justificări în cererea sa de prelungire a perioadei de derogare tranzitorie. Bulgaria a informat Comisia că în 2009 a luat măsurile pregătitoare nefinanciare pentru a asigna noi frecvențe serviciului de siguranță națională cu scopul de a înlocui banda 2 500-2 690 MHz și că resursele financiare necesare vor fi disponibile în 2010 pentru implementarea noului sistem de comunicații radio mobile care va fi utilizat în scopuri de siguranță națională.
            
         
               (5)
            
            
               Membrii Comitetului pentru spectrul de frecvențe radio au declarat la reuniunea Comitetului din 10-11 decembrie 2009 că nu au obiecții față de prelungirea perioadei de derogare tranzitorie.
            
         
               (6)
            
            
               Prelungirea cerută nu ar împiedica în mod nejustificat implementarea Deciziei 2008/477/CE și nici nu ar genera diferențe excesive între statele membre în ceea ce privește concurența sau reglementarea. Cererea este justificată și o prelungire cu un an a perioadei de derogare tranzitorie ar fi în măsură să faciliteze implementarea integrală a Deciziei 2008/477/CE,
            
         ADOPTĂ PREZENTA DECIZIE:
   Articolul 1
   Decizia 2009/1/CE se modifică după cum urmează:
   
               1.
            
            
               La articolul 1, data „31 decembrie 2009” se înlocuiește cu „31 decembrie 2010”, iar data „31 decembrie 2010” se înlocuiește cu „31 decembrie 2011”.
            
         
               2.
            
            
               La articolul 3, data „16 ianuarie 2010” se înlocuiește cu „16 ianuarie 2011”, iar data „16 ianuarie 2011” se înlocuiește cu „16 ianuarie 2012”.
            
         Articolul 2
   Prezenta decizie se adresează Republicii Bulgaria.
   
      Adoptată la Bruxelles, 31 martie 2010.
      
         
            Pentru Comisie
         
         Neelie KROES
         
            Vicepreședinte
         
      
   
   
      (1)  JO L 108, 24.4.2002, p. 1.
   
      (2)  JO L 163, 24.6.2008, p. 37.
   
      (3)  JO L 2, 6.1.2009, p. 6.